Man sterf ná kar trompop met bus botsDie motor se wrak. Foto’s: ER24 ŉ Man is Maandagoggend dood nadat die ligte voertuig waarin hy gery het, reg van voor teen ŉ bus naby Nelspruit gebots het. Volgens Russel Meiring, woordvoerder van ER24, het die botsing op die Kamagugu-pad plaasgevind. Foto: ER24 “ŉ Man en ŉ vrou het in die motor gery. Die motor het erge skade tydens die impak opgedoen. Die man was reeds dood toe paramedici by die toneel opgedaag het,” het Meiring gesê. Die man se liggaam was in die wrak vasgekeer en moes deur die brandweer uitgesny word. “Die vrou het gelukkig geen beserings opgedoen nie en niemand in die bus is beseer nie.” Die oorsaak van die ongeluk word ondersoek.